**המחלקה למחשבת ישראל**

(סימן מחשב 126)

מטרת הלימודים

מטרת הלימודים במחלקה למחשבת ישראל היא להכשיר את תלמידיה ותלמידותיה ללימוד ולמחקר מדעיים רחבי אופקים ביצירה היהודית בתחומי האגדה וההלכה, הפילוסופיה הקבלה והמאגיה היהודית. וכן להפגיש את התלמיד/ה עם מיטב המחשבה היהודית לדורותיה. במהלך הלימודים תינתן סקירה רחבה אודות המחשבה היהודית ויילמדו חיבורים העוסקים בנושאי יסוד של מחשבת ישראל (כגון: תורת אלוהות, טבע העולם והאדם, מוסר, גאולה, בעיית הרע, טעמי המצוות ועוד) אשר תרמו לעיצוב הזהות היהודית מימי קדם ועד לימינו.

**מבנה הלימודים**

* תכנית דו-מחלקתית
* תכנית מחלקה ראשית
* חטיבת לימודים מורחבת

במחלקה ארבעה תחומי לימוד:

**מדור אגדה והלכה**- זרמים רוחניים בימי בית שני, מחשבת ההלכה והאגדה בספרות התלמודית והמדרשית, מחשבת ההלכה בספרות הרבנית לדורותיה, סידור התפילה, תולדות ההלכה ועוד.

**פילוסופיה יהודית בימי הביניים**- המחשבה היהודית מימי סעדיה גאון ועד שלהי ימי הביניים, למשל: ספר הכוזרי לר' יהודה הלוי וספר מורה נבוכים לרמב"ם. פרשנות פילוסופית למקרא, ספרות הפולמוס היהודי-נוצרי ועוד.

**קבלה**- ספר יצירה והספרות המיסטית הקדומה, תורת הסוד של חסידי אשכנז, ספר הזוהר וקבלת האר"י, שבתאות, ספרות הקבלה במזרח ובמערב, החסידות, מאגיה יהודית, מיסטיקה עכשווית ועוד.

**מדור הגות יהודית בעת החדשה**- המחשבה היהודית מתקופת העת החדשה המוקדמת, מברוך שפינוזה ומשה מנדלסון וההשכלה ועד היום; המחשבה הלאומית והציונית, המחשבה הדתית המודרנית לזרמיה, המחשבה החילונית ועוד.

תכנית הלימודים – חטיבה (28 נק"ז)

שנה א'

קורסי חובה

**יש לבחור** 2 **מבואות שנתיים מתוך 4 המוצעים:**

|  |  |  |  |  |  |  |
| --- | --- | --- | --- | --- | --- | --- |
| סמסטר | סה"כ נקודות | סה"כ שעות | שעות תרגול | שעות | שם הקורס | מס' הקורס |
| א | 2 | 2 | - | 2 | מבוא למחשבת חז"ל וספרותה: הספרות התנאית | 126.1.1011 |
| ב | 2 | 2 | - | 2 | מבוא למחשבת חז"ל וספרותה: הספרות האמוראית | 126.1.1721 |
| א | 2 | 2 | - | 2 | מבוא לקבלה ולתורת הסוד: מושגי יסוד, מקורות ומגמות | 126.1.1261 |
| ב | 2 | 2 | - | 2 | והקבלה ותורת הסוד- עיונים ברעיונות יסוד | 126.1.1581 |
| א | 2 | 2 | - | 2 | מבוא לפילוסופיה יהודית בימה"ב | 126.1.1051 |
| ב | 2 | 2 | - | 2 | מבוא לפילוסופיה יהודית בימה"ב | 126.1.1771 |
| א | 2 | 2 | - | 2 | מבוא לפילוסופיה יהודית מודרנית מאות 17-19 | 126.1.1141 |
| ב | 2 | 2 | - | 2 | מבוא לפילוסופיה היהודית בעת החדשה | 126.1.1651 |

**מעבר שנה: על הסטודנט לעמוד בממוצע של לפחות 65 בכל הקורסים.**

סה"כ קורסי חובה: 8 נק"ז

שנה א' **– 2 קורסים סמסטריאליים: 4 נק"ז**

שנה ב'**- 2 קורסי בחירה שנתיים או 4 סמסטריאליים: 8 נק"ז**

שנה ג'- **2 קורס בחירה: 4 נק"ז , 1 סמינר שנתי: 4 נק"ז**

סה"כ קורסי בחירה הנדרשים בתואר:

על התלמיד ללמוד שני מבואות שנתיים מתוך הארבעה המוצעים במחלקה וכן ללמוד את קורסי הבחירה מתוך שני מדורים לפחות.

\* על התלמיד להשתתף בסמינר אחד במדור העיקרי שלו. תנאי להשתתפות בסמינר: לימוד מבוא וקורס בחירה באותו מדור קודם לכן. תלמיד המבקש להשתתף בסמינר במדור "אגדה והלכה" חייב ללמוד קודם לכם קורס שנתי של תלמוד כחלק מ- 28 נק"ז.

**תוכנית זו מיועדת גם לתלמידים הלומדים במחלקה ללימודים רב תחומיים (147)**

* במידה והסטודנט לא סיים חובותיו בשנה א', ישנה אפשרות לסיימם בשנה ב'.
* יש גם אפשרות לעשות "תעודת הוראה" במחשבת ישראל בתנאי שיהיו מספיק נרשמים.

**הערה:** על מנת לקבל את התואר, יש להגיע לממוצע של **65** לפחות בכל תכנית.

 **חובה עליך לעיין היטב בתוכנית הלימודים המעודכנת במחלקה.**